**Ministru kabineta noteikumu projekta “Grozījumi Ministru kabineta 2014.gada 26.maija noteikumos Nr.272 “Autoceļu lietošanas nodevas maksāšanas, iekasēšanas un administrēšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2014.gada 26.maija noteikumos Nr.272 “Autoceļu lietošanas nodevas maksāšanas, iekasēšanas un administrēšanas kārtība”” (turpmāk - projekts) mērķis ir precizēt Autoceļu lietošanas nodevas likuma 3. pantā noteikto autoceļu lietošanas nodevas (turpmāk – Nodeva) maksātāju loku un nodrošināt 6.panta panta pirmās daļas 12. punktā noteikto atbrīvojumu piemērošanas kārtību. Projekts stāsies spēkā 2019. gada 10. jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Autoceļu lietošanas nodevas likuma (turpmāk – likums) 3.pants, 5.panta trešā daļa un 6.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019. gada 13. aprīlī stājās spēka grozījumi Autoceļu lietošanas nodevas likumā, kas paredz precizēt Nodevas maksātāju loku: Nodevu maksā mehāniskā transportlīdzekļa īpašnieks, turētājs vai pārvadātājs Ministru kabineta noteiktajā kārtībā.Ievērojot minēto, lai nodrošinātu likumā minēto grozījumu piemērošanas kārtību, projekta mērķis ir precizēt 2014.gada 26.maija noteikumu Nr.272 “Autoceļu lietošanas nodevas maksāšanas, iekasēšanas un administrēšanas kārtība” (turpmāk – noteikumi) 3. punktā noteikto Nodevas maksātāju loku. 2019.gada 13.aprīļa grozījumi likumā paredz, ka autoceļu lietošanas nodevu nemaksā no kārtējā gada 10. jūlija līdz 30. septembrim - kooperatīvā sabiedrība, kas atbilst normatīvajos aktos noteiktajiem atbilstības kritērijiem lauksaimniecības nozarē, ievērojot šādus nosacījumus:a) ja kooperatīvās sabiedrības īpašumā, turējumā vai valdījumā ir viens transportlīdzeklis, atbrīvojumu no nodevas piemēro neatkarīgi no lauksaimniecības pakalpojumu kooperatīvās sabiedrības neto apgrozījuma pēdējā iesniegtajā sabiedrības gada pārskatā;b) ja kooperatīvās sabiedrības īpašumā, turējumā vai valdījumā ir vairāki transportlīdzekļi, atbrīvojumu no nodevas maksāšanas piemēro par vienu transportlīdzekli uz katriem 99 600 euro no lauksaimniecības pakalpojumu kooperatīvās sabiedrības neto apgrozījuma pēdējā iesniegtajā sabiedrības gada pārskatā. Atbilstoši likuma 6.panta otrajai daļai Ministru kabinets nosaka šā panta pirmās daļas 12. punktā noteikto atbrīvojumu piemērošanas kārtību.Lai nodrošinātu Autoceļu lietošanas nodevas likuma 6.panta panta pirmās daļas 12. punktā noteikto atbrīvojumu piemērošanas kārtību, projektā noteikta kārtība, kādā piemērojami minētie atbrīvojumi. Lai VAS “Ceļu satiksmes drošības direkcija” (turpmāk – CSDD) varētu piemērot likuma 6. panta pirmās daļas 12. punktā noteiktos atbrīvojumus, par kooperatīvās sabiedrības īpašumā vai turējumā esošajiem transportlīdzekļiem Valsts ieņēmumu dienests līdz katra gada 1.janvārim CSDD iesniedz kooperatīvo sabiedrību, kas atbilst normatīvajos aktos noteiktajiem atbilstības kritērijiem lauksaimniecības nozarē, sarakstu, norādot kooperatīvās sabiedrības neto apgrozījumu pēdējā iesniegtajā gada pārskatā.1.janvāris ir izvēlēts tādēļ, lai nodevas maksātājs –nodevas atbrīvojuma saņēmējs - var savlaicīgi plānot nodevas iegādi tiem transportlīdzekļiem, kas nekvalificējas nodevas atbrīvojuma saņemšanai. Nodevu var samaksāt par gadu, mēnesi, nedēļu vai dienu. Lai nodevas maksātājs zinātu iepriekš, par kādu periodu nodeva ir jāmaksā, viņam jau gada sākumā nepieciešams zināt, vai var kvalificēties nodevas atbrīvojuma saņemšanai. Cita risinājuma izstrādāšana šobrīd radītu ievērojamas izmaksas un nebūtu pamatota, ņemot vērā, ka autoceļu lietošanas nodevas atbrīvojuma piešķiršanai izmanto to pašu informāciju, kuru Valsts ieņēmumu dienests līdz kārtējā gada 1.janvārim sniedz CSDD transportlīdzekļa ekspluatācijas nodokļa atvieglojuma un uzņēmumu vieglo transportlīdzekļa nodokļa atbrīvojuma piemērošanai saskaņā ar Ministru kabineta 2012.gada 11.decembra noteikumiem Nr.858 “Transportlīdzekļa ekspluatācijas nodokļa un uzņēmumu vieglo transportlīdzekļu nodokļa maksāšanas kārtība”.Ievērojot likuma 3.panta, 5.panta trešajā daļā un 6.panta otrajā daļā noteikto, paredzēts, ka projekts stāsies spēkā 2019. gada 10. jūlijā. |
| 3. | Projekta izstrādē iesaistītās institūcijas un publiskas personas kapitālsabiedrības | CSDD, Satiksmes ministrija, Zemkopības ministrija, Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  48 kooperatīvās sabiedrības, kas atbilst normatīvajos aktos noteiktajiem atbilstības kritērijiem lauksaimniecības nozarē.  |
| 2. | Tiesiskā regulējuma ietekme uz tautsaimniecību un administratīvo slogu | Projektam ir pozitīva ietekme uz tautsaimniecību - kooperatīvās sabiedrības, kas atbilst normatīvajos aktos noteiktajiem atbilstības kritērijiem lauksaimniecības nozarē, varēs piemērot nodevas atbrīvojumus savā īpašumā vai turējumā esošiem transportlīdzekļiem, tādējādi samazināsies to izdevumi un uzlabosies konkurētspēja.Projektam nav ietekmes uz Nacionālā attīstības plāna rādītājiem mikrolīmenī vai makrolīmenī, vidi, veselību un nevalstiskajām organizācijām.Projektam nav ietekmes uz administratīvo slogu. |
| 3. | Administratīvo izmaksu monetārs novērtējums | Valsts ieņēmumu dienestam nebūs papildu administratīvo izmaksu no pienākuma līdz katra gada 1.janvārim CSDD iesniegt kooperatīvo sabiedrību, kas atbilst normatīvajos aktos noteiktajiem atbilstības kritērijiem lauksaimniecības nozarē, sarakstu, jo Valsts ieņēmumu dienests līdz kārtējā gada 1.janvārim sniedz CSDD transportlīdzekļa ekspluatācijas nodokļa atvieglojuma un uzņēmumu vieglo transportlīdzekļa nodokļa atbrīvojuma piemērošanai saskaņā ar Ministru kabineta 2012.gada 11.decembra noteikumiem Nr.858 “Transportlīdzekļa ekspluatācijas nodokļa un uzņēmumu vieglo transportlīdzekļu nodokļa maksāšanas kārtība”. Nav iespējams aprēķināt administratīvās izmaksas Valsts ieņēmumu dienestam saistībā ar pārmaksātās nodevas atmaksu, jo nav zināms, cik būs tādu personu, kas samaksās nodevu, un tādējādi vēlēsies atgūt samaksāto nodevu. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020. gads | 2021. gads | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 | 0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | 0 |  0 |  0 |  0 |  0 |  0 |
| 3.1. valsts pamatbudžets |  0 | 0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 | 0 |  0 |  0 |  0 |  0 |  0 |
| 5. Precizēta finansiālā ietekme |  0 |  0 |  0 |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | 0 |
| 8. Cita informācija | Projektam nav ietekmes uz valsts budžetu, ņemot vērā, ka tajā ir tikai noteikta kārtība, kādā piemērojami atbrīvojumi no nodevas, savukārt personas, kurām pienākas atbrīvojumi, jau ir noteiktas likuma 6.panta pirmās daļas 12.punktā. Atbrīvojumu apmērs ir līdz 0,02 milj. *euro* gadā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā.  |
| 2. | Sabiedrības līdzdalība projekta izstrādē | Par noteikumu projekta izstrādi tika informēti sabiedrības pārstāvji, ievietojot paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē 2019. gada 24. aprīlī http://www.sam.gov.lv/sm/content/?cat=553  |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | CSDD, Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās.Projekta izpildes neietekmēs pārvaldes funkcijas un institucionālo struktūru. |
| 3. | Cita informācija | Nav. |

Satiksmes ministrs T. Linkaits

Vīza: Valsts sekretāra p.i. Dž. Innusa